annual function organize in jhalliya kalan school - Punjab Ropar Local News
वार्षिक समारोह में मेधावी विद्यार्थियों को किया सम्मानित
Publish Date:Sat, 15 Feb 2020 05:33 PM (IST)
सरकारी सीनियर सेकेंडरी स्कूल झल्लियां कलां में वार्षिक इनाम वितरण समारोह करवाया गया।
संवाद सूत्र, चमकौर साहिब : सरकारी सीनियर सेकेंडरी स्कूल झल्लियां कलां में बीबी कुलवंत कौर ट्रस्ट, ग्राम पंचायत झल्लियां कलां और स्कूल मैनेजमेंट कमेटी के सहयोग से वार्षिक इनाम वितरण समारोह करवाया गया। इस मौके मुख्य मेहमान के तौर पर कैबिनेट मंत्री चरनजीत सिंह के बेटे नवदीप सिंह ने शिरकत की, जिन्होंने विद्यार्थियों को पुरस्कार देकर सम्मानित किया।
उन्होंने अपने पिता चन्नी के कोटे में से स्कूल की नई बनाई जाने वाली विज्ञान की आधुनिक लैब के लिए पांच लाख रुपये भी देने का एलान किया। इस मौके विद्यार्थियों ने शानदार सांस्कृतिक प्रोग्राम पेश किया। प्रिंसिपल मलकीत सिंह ने स्कूल की उपलब्धियों के बारे बताया। इस मौके जहां पहली से ले कर बारहवीं तक पहली पोजीशन हासिल करने वाले विद्यार्थियों को इनाम दिए। वहीं खेलों में पोजिशन हासिल करने वालों को भी इनाम बांटे गए। एशियन चैंपियनशिप में सोने और सिल्वर मेडल जीतने वाली जैसमीन कौर और खुशी सैनी को विशेष तौर पर सम्मानित किया गया। परविदर सिंह लेक्चरर फिजिक्स को साल का बढि़या अध्यापक होने पर सम्मानित किया गया। इस समारोह में इकबाल सिंह सालापुर, जसवंत सिंह बावा, जतिदर सिंह गिल, हरिदर सिंह गिल, सरपंच परमजीत सिंह, हरबंस सिंह गिल ने स्कूल की नगद आर्थिक सहायता की। इस समागम में शमशेर सिंह भंगू प्रधान नगर पंचायत चमकौर साहिब, पूर्व जिला शिक्षा अफसर भाग सिंह, दलवीर सिंह प्रधान हरबंस सिंह गिल क्लब, जसवीर कौर चेअरपर्सन स्कूल मैनेजमेंट कमेटी, रुलदा सिंह, कांग्रेसी नेता नछत्तर ॉसिंह गिल, प्रिसिपल राजिंदर सिंह, प्रिंसिपल गुरशरन कौर, करनैल सिंह उपस्थित थे।
महाशिवरात्रि को समर्पित लगाया भंडारा
# chamkaur sahib